2. pielikums

Ministru kabineta

2021. gada 11. februāra

noteikumiem Nr. 97

"6. pielikums
Ministru kabineta
2019. gada 1. oktobra
noteikumiem Nr. 464

**Valsts robežsardzes un Valsts robežsardzes koledžas amatpersonu**

**atšķirības zīmju apraksts**

Valsts robežsardzes un Valsts robežsardzes koledžasamatpersonām ar speciālo dienesta pakāpi (turpmāk – amatpersona) ir šādas atšķirības zīmes:

1. **Personas identifikācijas zīme** –  tumši pelēkzaļas krāsas auduma lente, uz kuras simetriski vidū izvietots amatpersonas vārda pirmais burts un uzvārds gaiši pelēkzaļā krāsā (1. attēls)



1. attēls. Personas identifikācijas zīmes paraugs

**2. Valsts robežsardzes emblēma**– gaiši pelēkzaļā krāsā izšūta emblēma ar 2 mm platu kontūru zaļā krāsā. Emblēmas augstums – 110 mm, platums platākajā daļā – 75 mm, šaurākajā – 55 mm (2. attēls)



2. attēls. Valsts robežsardzes emblēma

**3. Valsts robežsardzes kokarde**– gaiši pelēkzaļā krāsā uz auduma izšūta kokarde – robežsardzes emblēma (3. attēls)



3. attēls. Valsts robežsardzes kokarde

**4. Dienesta pakāpes atšķirības zīme**– tumši pelēkzaļas krāsas auduma lente, uz kuras simetriski vidū izšūts amatpersonas dienesta pakāpes apzīmējums gaiši pelēkzaļā krāsā. Dienesta pakāpes atšķirības zīmes amatpersonām ir šādas:

4.1. Valsts robežsardzes koledžas kadetam atšķirības zīmes vidū horizontāli visā garumā 10 mm plata gaiši pelēkzaļa josla (4. attēls)



4. attēls. Dienesta pakāpes atšķirības zīme kadetam

4.2. ierindniekam uz atšķirības zīmes nav dienesta pakāpes apzīmējuma (5. attēls)



5. attēls. Dienesta pakāpes atšķirības zīme ierindniekam

4.3. kaprālim uz atšķirības zīmes simetriski vidū vertikāli izvietota viena 10 mm plata josla (6. attēls)



6. attēls. Dienesta pakāpes atšķirības zīme kaprālim

4.4. seržantam uz atšķirības zīmes centrā vertikāli blakus izvietotas divas 10 mm platas joslas (7. attēls)



7. attēls. Dienesta pakāpes atšķirības zīme seržantam

4.5. virsseržantam uz atšķirības zīmes centrā vertikāli izvietota viena 20 mm plata josla (8. attēls)



8. attēls. Dienesta pakāpes atšķirības zīme virsseržantam

4.6. virsniekvietniekam uz atšķirības zīmes simetriski centrā vertikāli izvietota 10 mm plata josla un 12 x 12 mm liels rombs (9. attēls)



9. attēls. Dienesta pakāpes atšķirības zīme virsniekvietniekam

4.7. leitnantam uz atšķirības zīmes centrā horizontāli blakus izvietoti divi 12 x 12 mm lieli rombi (10. attēls)



10. attēls. Dienesta pakāpes atšķirības zīme leitnantam

4.8. virsleitnantam uz atšķirības zīmes centrā horizontāli blakus izvietoti trīs 12 x 12 mm lieli rombi (11. attēls)



11. attēls. Dienesta pakāpes atšķirības zīme virsleitnantam

4.9. kapteinim uz atšķirības zīmes centrā horizontāli blakus izvietoti četri 12 x 12 mm lieli rombi (12. attēls)



12. attēls. Dienesta pakāpes atšķirības zīme kapteinim

4.10. majoram uz atšķirības zīmes centrā izvietota astoņstaru zvaigzne (13. attēls)



13. attēls. Dienesta pakāpes atšķirības zīme majoram

4.11. pulkvežleitnantam uz atšķirības zīmes centrā horizontāli izvietotas divas astoņstaru zvaigznes (14. attēls)



14. attēls. Dienesta pakāpes atšķirības zīme pulkvežleitnantam

4.12. pulkvedim uz atšķirības zīmes centrā horizontāli izvietotas trīs astoņstaru zvaigznes (15. attēls)



15. attēls. Dienesta pakāpes atšķirības zīme pulkvedim

4.13. ģenerālim uz atšķirības zīmes izšūta divu aukliņu plakanpīne. Ģenerālim – iestādes vadītājam – pīnes centrā piestiprināta Valsts robežsardzes emblēma – metāla, ar krāsainu emalju (16. attēls)



16. attēls. Dienesta pakāpes atšķirības zīme ģenerālim".

Iekšlietu ministrs S. Ģirģens